AFGANISTAUN HASORU HAMLAHA NO KIAK. | Radio Voz\nAFGANISTAUN HASORU HAMLAHA NO KIAK.\n29 Dec, 2021 | Tetun News | 0 comments\nRefujiadu sira internalmente simu ai-han ajuda iha sira-nia hela-fatin iha kapitál Kabul (foto: DOC).\nAdministrasaun de Alimentos e Medikamentus das Nasoins Unidas (WFP) fó-hatene nanis ona katak krize hamlaha boot ne’ebé ema rihun ba rihun hasoru iha Afganistaun durante tempu malirin mak dezastre boot.\nJENEWA (voa) – Atu prevene buat ne’ebé la di’ak akontese, programa ai-han Mundiál (WFP) la’o lalais ba operasaun umanitária iha Afganistaun. Ajénsia ne’e, ne’ebé to’o tinan 2021 fornese ona ai-han ajuda to’o millaun 15, hatete katak sei aumenta númeru benefisiáriu ba millaun 23 to’o tinan 2022.\nPortavós WFP Tomson Phiri hateten Afghanistaun nia ekonomia ravajen no depresiasaun moeda halo susar ba ema atu jere rasik sira-nia ekonomia.\n“Iha tempu malirin, família barak mak haka’as an atu halo buat sira-ne’e. Família na’in sia hosi família sanulu ne’ebé agora sosa ai-han ne’ebé baratu, ne’e katak baibain mal nutrisaun. Família ualu husi família sanulu agora han menus ona. Família hitu husi família sanulu mak agora debe ai-han ba sira-nia família, ” Nia hatutan.\nLabarik refujiadu sira taka aan metin ho lensol tamba tempu malirin komesa ona sira-nia hela-fatin iha sidade Herat (foto: DOC).\nWFP relata katak metade husi labarik hotu ho idade seidauk to’o tinan lima, ka maizumenus ema millaun 3.2, hein katak sei sofre husi malnutrisaun ne’ebé todan. Maizumenus labarik millaun ida-ne’ebé esperiénsia problema ne’e simu ona kuidadu nutrisional no mal nutrisaun iha tinan ida-ne’e, hanesan iha ona feto isin-rua no inan ne’ebé fó-susu.\nPhiri hateten katak planus PAM nian atu aumenta programa ne’e to’o tinan 2022. WFP mós servisu maka’as atu fornese merenda eskolár, lori hahán rendaway no osan ba labarik millaun ida iha afeganista laran.\n“presiza duni. Ita presiza halo buat barak atu hapara krize ne’e hodi la bele hetan dezastre. WFP nia Diretora Afghanistan hatete katak situasaun ne’e perigu.” Nia dehan ida-ne’e mak hamlaha boot no kiak boot “, Phiri hatutan.\nWFP hateten katak ida-ne’e presiza urjentemente tokon $220 iha fulan ida atu salva asisténsia ba tokon 23 husi Afganistaun iha tinan oin mai. [mf]